PATVIRTINTA

BĮ Klaipėdos miesto sporto bazių valdymo centro direktoriaus

2018 m. spalio 23 d. įsakymu Nr. VK-24

**BIUDŽETINĖS ĮSTAIGOS KLAIPĖDOS MIESTO SPORTO BAZIŲ VALDYMO CENTRO TRUMPALAIKIO APGYVENDINIMO SPORTO IR SVEIKATINGUMO BAZĖJE, ADRESU SMILTYNĖS G. 13A, KLAIPĖDA, PASLAUGŲ TEIKIMO TVARKA**

**I. BENDROSIOS NUOSTATOS**

1. Klaipėdos miesto savivaldybės biudžetinės įstaigos Klaipėdos miesto sporto bazių valdymo centro trumpalaikio apgyvendinimo paslaugų tvarka (toliau - Tvarka) reglamentuoja apgyvendinimo bei naudojimosi sporto ir sveikatingumo bazėje , Smiltynės g. 13 A, Klaipėdoje esančiomis apgyvendinimo patalpomis sąlygas.
2. Biudžetinė įstaiga Klaipėdos miesto sporto bazių valdymo centras suteikdamas trumpalaikio apgyvendinimo paslaugas, vadovaujasi Klaipėdos miesto savivaldybės tarybos 2017 m. spalio 19 d. sprendimu Nr.T2-244 patvirtintais trumpalaikio apgyvendinimo paslaugų teikimo įkainiais ir šia Tvarka.
3. Sporto ir sveikatingumo bazės patalpos esančios Smiltynės g. 13 A, Klaipėdoje, nuosavybės teise priklauso Klaipėdos miesto savivaldybei, biudžetinė įstaiga Klaipėdos miesto sporto bazių valdymo centras valdo, naudoja ir disponuoja jomis patikėjimo teise.
4. Pagrindinės šios Tvarkos aprašo sąvokos:

 4.1. Trumpalaikio apgyvendinimo paslauga – tai nuo 1 paros iki 1-rių metų trunkanti gyvenamųjų patalpų apgyvendinimo suteikimo paslauga, kuri yra mokama pagal patvirtintą įkainį – 6,37 eur (1 para/asmeniui).

 4.2. Trumpalaikio apgyvendinimo paslaugų gavėjai – fiziniai ir juridiniai asmenys, kurie vykdo sportinę veiklą, susijusią su sporto renginių, vasaros užimtumo stovyklų ar sporto pratybų rengimu, dalyvavimu juose ir jų aptarnavimu, kiti fiziniai ir juridiniai asmenys, kurie vykdo su švietimu, kultūra ar sportu susijusią veiklą.

**II. PASLAUGŲ TEIKIMO SĄLYGOS**

1. Apgyvendinimo paslaugos yra teikiamos Sporto ir sveikatingumo bazės patalpose esančiose Smiltynės g. 13 A, Klaipėdoje.
2. Apgyvendinimo paslaugų gavėjai pateikia prašymą BĮ Klaipėdos sporto bazių valdymo centro bazės vadovui nurodydami įstaigos, organizacijos pavadinimą , gyventojų vardus ir pavardes ir apgyvendinimo terminus, atvykimo laiką, apmokėjimo už suteiktas paslaugas būdą.
3. Bazės administratorius-prižiūrėtojas registruoja prašymus registracijos žurnale, nurodydamas įstaigos pavadinimą, gyventojų kiekį, ir apsigyvenimo terminą. Grupes registruoja pagal trenerio ar organizacijos pateiktus sąrašus.
4. Bazės administratorius-prižiūrėtojas sudaro sutartį dėl apgyvendinimo paslaugų teikimo.
5. Apgyvendinimo paslaugų gavėjai turi atvykti pagal nurodytą atvykimo laiką. Jeigu atvykimo laikas keičiasi, apgyvendinimo paslaugų gavėjai privalo informuoti ne vėliau kaip prieš parą iki numatyto atvykimo laiko. Nepranešus apie vėlavimą, apgyvendinimo paslaugų teikėjas (neatvykus paslaugų gavėjui laiku), turi teisę apgyvendinti kitus paslaugų gavėjus.
6. Apgyvendinimo paslaugų gavėjai išvykimo dieną privalo išvykti iki 12 val.
7. Už sutarčių vykdymą ir gyventojų kontrolę atsakingas padalinio vadovas.

**III. APGYVENDINIMO PASLAUGŲ APMOKĖJIMAS**

12. Apgyvendinimo paslaugų gavėjai moka pagal patvirtintą įkainį – 6,37 eur (1 para/asmeniui/lova ).

13. Padalini vadovas išrašo sąskaitas faktūras, kurias gyventojai apmoka mokėjimų kortelių skaitytuvu arba bankiniu pavedimu.